Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 EN |GIŠ.TUG₂.PI| MAH ŠU |U.GUD| DI GAL E |IGI.RU| DA 
 AN HA NI DUB GAL GAL HA HA ZA |GIŠ.TUG₂.PI| |GIŠ.TUG₂.PI| GA HA@g HA@g 
 ŠID KAK HAL AN KU₃ IGI ZAG TIL GALAM MA KID E₂ <unk> AN <unk> KID 
 GA₂ DUB BA E₂ GAL AN KI A KIN LAGAB BA ŠID ŠID 
 GI KU₃ GA ŠU IG LI IM NAM TAR GAL GAL |3×AN| |3×AN| 
 GAL AN ZU KA |GIŠ.TUG₂.PI| RI GI UD BI EŠ₂ AN KU₃ GA RA 
 MES IG A A AN EN KID LAL KID LU₂ UD MA |UD.DU| |URU×GAR| E₂ KUR RA 
 GAN |U.GUD| AB E |ZU.AB| A SIK₂ BAR RA LAL LAL EN AN NU DIM₂ |HU.HI| RA 
 AN HA NI ŠA₃ GAD LAL E₂ |IGI.E₂| |NUN&NUN| RA |ŠE.HU| GA KU₃ LU LU 
 UMUM AK AK AB E₂ KIŠ NU IG LAL KID MU MAH BI GAL LA 
 ŠA₃ KA IG KI EL AN |SAL.TUG₂| GAL E |TE@g.AB@g| GAL E TI LA 
 MUŠ₃ ME ŠA₆ |UŠ.DAM| KI |NINDA₂×NE| AN NUN BAR ŠE GU NU 
 LU₂ MU MAH |SAL.UŠ.DI| KUR GAL A A AN EN KID LAL |HI×BAD| 
 ŠID TUR DA IGI IG TUK |IGI.RU| DA AN KI BI DA KID 
 GU₂ KALAM@g...ŠU BU I MA DAM KUR AB SUD UD DA KA MA NI BUR₂ E 
 GAL ZU ME MAH NAM NUN NA KA <unk> |NUN.LAGAR| ZAG KEŠ₂ DA 
 ŠA₃ |GA₂×AN| SUR RA GIŠ |HI×AŠ₂| KU₃ GA E₂ NUN KI GA KID ŠU DIB BI 
 AN HA NI LU₂ ŠU LUH EL LA |LAGAB×HAL| RA KID TUG₂ ME TUG₂ LAL LAL 
 AN |NINDA₂×GUD| |GA.BALAG| |U.GA| GAN KUR TA KA DUH |IGI.DIB| AN RI E NE KID 
 ŠA₃ DUB BA SUD UD DA ZU A GALAM AK AK AN GAL GAL E NE 
 ŠU |NUN&NUN| |NUN&NUN| GIŠ KAK A KAK KAK SAG SI GA KI GALAM |HI×AŠ₂| KALAM@g MA 
 KI ŠU TAG TAG |TE@g.AB@g| IGI@g GA AN ŠAR₂ KUR GAL RA 
 SAG IL₂ MAH AB E |ZU.AB| TA KA GA NI ŠE GA 
 LU₂ SAG KEŠ₂ GAR UD EL LA ŠU DIB BI E₂ AN RI E NE 
 AN KU₃ SUD AN |NINDA₂×GUD| E NE NE DA NU AN NU EL LA KI NU |UD.UD| GI 
 U₂ GAL GAL SUD SUD AN AN EN KID LAL |TE@g.AB@g| MAH NE NE KID 
 LU₂ MUŠ₃ KU₃ GA IGI DUH EN AN NU DIM₂ |HU.HI| E 
 |UD.KA.BAR| KU₃ GA ŠU IG LI ŠA₃ HUL₂ HUL₂ BAR SUM SUM KI 
 LUGAL MU NAM MAH ZU EZEN RA GA |A.AN| I I 
 AN HA NI NAM GAL ZU |GI%GI| SA EŠ₂ GA |A.AN| |IGI.RU| |IGI.RU| NE EN 
 A BA ZA A DIM₂ AN RI E NE KID ME KU₃ GA AŠ DU MA 
 |SAL.UŠ.DAM| KI |NINDA₂×NE| ZU KI EL AN |ŠE.NAGA| |SAL.TUG₂| GAL |SAL.TUG₂| E NE 
 |IGI.DIB| TU DA ŠA₃ GA NI AN |SAL.TUG₂| KID LAL DAM MAH AN NU NAM |NUN&NUN| RA 
 BARA₂ E₂ KUR RA KID SAG IL₂ LA AN EŠ₂ IGI IN DA TI 
 NAM |SAL.TUG₂| AN RI E NE KID ME IR GA BI AL AK E AN ZAG DU NU TUK 
 ZA E NINDA₂ GAL |GA₂×GAR| ZI |IGI.RU| DA LI TAR TAR AN RI E NE KID 
 AN HA NI ME SUM SUM MU KIN |NINDA₂×NE| E KI ŠU HA@g IGI ZU ZU ME EN 
 AN EN KI KID AB E |ZU.AB| TA |KA×LI| |KA×LI| NAM TI LA NI MU RA |PA.HUB₂.DU| 
 EN MI DAG E MU NI IB EŠ₂ EN SAG SUM MU NI IB GAR RI EN 
 |PA.LU| KALAM@g MA RA PA MAH UD SUD DU ŠU NI EŠ₂ NE IB KU E EN 
 AN HA NI AN KALAM@g MA A RA ZU KALAM@g ŠAR₂ RA GIŠ TUK ME EN 
 ZA E AN GAL GAL E NE KALAM@g |GA₂×AN| LA ŠU NI EŠ₂ NE IB KU E EN 
 A A AN EN KI |ZU.AB| TA |UD.DU| DA NI TA 
 AN HA NI NAM GAL BI ZA E ŠA MU RI DA AN |NINDA₂×NE| 
 KALAM@g ŠA₃ BA NI NI ME A KID GU₂ BI AN EŠ₂ IGI NE TUM ZI ZI 
 NAM LU₂ |URU×MIN| BI UD |EZEN×LAL₂| LAL MI NI IB NI NI LI NE 
 KALAM@g ŠAR₂ RA BI ŠA₃ HUL₂ LA UD |U.GUD| NI A AŠ NE IB AK E EN 
 E₂ AN GAL GAL E NE EZEN AB GAR RI EN KA NI IGI NE DUH DUH KALAM@g 
 SAG KAL SAG KAL E AN RI E NE KID GIŠ RU GAL GAL KALAM@g TIL LA NI 
 IGI ŠA₆ GA ZU NAM TI SI A LUGAL RA IGI ZI BAR MU KALAM@g IGI IB 
 NUN AN RI IM AN |EN.ZU| BAL HUL₂ HUL₂ UD SUD UD DA ŠU ZI GAR MU NA AB 
 IM NAM TI LA KID DU URU EŠ₂ NU PAP RU MU BI DU NI 
 |PA.LU| AN RI IM AN |EN.ZU| NAM EN BI AN AN EN KID LAL KI GAN |NINDA₂×NE| E NE 
 LU₂ EZEN RA KID ZAG SAL ZU KA BI A MI NI IB HI GI NE 
 AN HA NI LU₂ EZEN RA KID ZAG SAL ZU KA BI A MI NI IB HI GI NE 
 EN AN KI LUGAL |ZU.AB| A ZAG SAL BI MAH A 
 A A AN EN KI LUGAL |ZU.AB| A ZAG SAL ZU HI GA 
 |URU×MIN| EN BI IM 
 AN HA NI AN KALAM@g MA GA TI E KI |NINDA₂×NE| NUN AN RI IM AN |EN.ZU| E A₂ BAD PI NI GAN ME EN 
 GIŠ GI IG BI IM

Provide the transliteration.

<SURFACE>
en ŋeštug₂ mah šu du₇ sa₂ gal-e pad₃-da
{d}ha-ia₃ dub gal-gal ha-ha-za ŋeštug₂-ŋeštug₂-ga peš-peš
šid-du₃ hal-an-kug igi zag til galam-ma-ke₄ e₂ <unk>{d}<unk> ke₄
pisaŋ-dub-ba e₂-gal an ki-a kiŋ₂ kilib-ba šid-šid
gi kug-ga šu ŋal₂-le im nam-tar gal-gal mul-mul
gal-an-zu inim ŋeštug₂ degₓ(RI)-ge ud-bi-še₃ an kug-ga-ra
kišib-ŋal₂ a-a {d}en-lil₂-la₂-ke₄ lu₂ tam-ma e₃ erim₃ e₂-kur-ra
he₂-du₇ eš₃-e abzu-a siki bar-ra la₂-la₂ en {d}nu-dim₂-mud-ra
{d}ha-ia₃ šag₄-gada-la₂ e₂-u₆-nir-ra uz-ga kug lu-lu
umun₂ ak-ak eš₃ e₂-kiš-nu-ŋal₂-la₂-ke₄ mu mah-bi gal-la
šag₄ inim-ŋal₂ ki-sikil {d}nin-gal-e unu₇ gal-e til₃-la
muš₃-me sag₉ nitalam₂ ki aŋ₂ {d}nun-bar-še-gu-nu
lu₂ mu mah mussa kur gal a-a {d}en-lil₂-la₂-kam
saŋŋa ban₃-da igi-ŋal₂-tuku pad₃-da an ki-bi-da-ke₄
gu₂-un...šu gid₂-i ma-dam kur ab su₃-ud-da inim-ma-ni bur₂-e
gal-zu me mah nam-nun-na-ka <unk> tur₃ zag keše₂-da
šag₄ daŋal sur-ra ŋiš-hur kug-ga e₂ eridug{ki}ga-ke₄ šu dab-be₂
{d}ha-ia₃ lu₂ šu-luh sikil-la engur-ra-ke₄ tug₂-ba₁₃ tug₂ la₂-la₂
{d}indagara saŋŋa₇ utah-he₂ kur-ta ka du₈-u₃ diŋir-re-e-ne-ke₄
šag₄ dub-ba su₃-ud-da zu-a galam ak-ak diŋir gal-gal-e-ne
šu-nir-nir {ŋiš}gag-a du₃-du₃ saŋ sig₉-ga ki galam hur kalam-ma
ki šu tag-tag unu₇ sig₇-ga an-šar₂ kur gal-ra
saŋ il₂ mah eš₃-e abzu-ta dug₄-ga-ni še-ga
lu₂ saŋ keše₂ ninda babbar sikil-la šu dab-be₂ e₂ diŋir-re-e-ne
{d}ku₃-su₃ {d}indagara e-ne-ne-da nu an nu-sikil-la ki nu-dadag-ge
u₂ gal-gal sud-sud an {d}en-lil₂-la₂ unu₇ mah-ne-ne-ke₄
lu₂ muš₃ kug-ga igi du₈ en {d}nu-dim₂-mud-e
zabar kug-ga šu ŋal₂-le šag₄ hul₂-hul₂ bar sig₁₀-sig₁₀-ge₅
lugal-ŋu₁₀ nam-mah-zu šir₃-ra ga-am₃-i-i
{d}ha-ia₃ nam-gal-zu gi₁₆-sa-še₃ ga-am₃-pad₃-pad₃-de₃-en
a-ba za-a-gin₇ diŋir-re-e-ne-ke₄ me kug-ga-aš tum₂-ma
nitalam ki aŋ₂-zu ki-sikil {d}nisaba nin gal nin-e-ne
u₃-tud-da šag₄-ga-ni {d}nin-lil₂-la₂ dam mah {d}nu-nam-nir-ra
barag e₂-kur-ra-ke₄ saŋ il₂-la an-še₃ ši-in-da-til₃
nam-nin diŋir-re-e-ne-ke₄ me-er-ga-bi al-ak-e diŋir zag ša₄ nu-tuku
za-e ninda₂ gal ŋalga zid pad₃-da en₃ tar-tar diŋir-re-e-ne-ke₄
{d}ha-ia₃ me šum₂-šum₂-mu kiŋ₂ aŋ₂-e ki-šu-peš igi zu-zu-me-en
{d}en-ki-ke₄ eš₃-e abzu-ta mu₇-mu₇ nam-til₃-la-ni mu-ra-rig₇
en ŋi₆-par₃-e mu-ni-ib-huŋ-en saŋ sig₁₀ mu-ni-ib-ŋar-re-en
sipad kalam-ma-ra ŋidru mah ud su₃-ra₂ šu-ni-še₃ bi₂-ib-dab₅-e-en
{d}ha-ia₃ diŋir kalam-ma a-ra-zu uŋ₃ šar₂-ra ŋiš tuku-me-en
za-e diŋir gal-gal-e-ne uŋ₃ daŋal-la šu-ni-še₃ bi₂-ib-dab₅-e-en
a-a {d}en-ki abzu-ta ed₂-da-ni-ta
{d}ha-ia₃ nam-gal-bi za-e ša-mu-re-da-an-aŋ₂
uŋ₃ šag₄-ba i₃-ni-me-a-ke₄ gu₂-bi an-še₃ ši-bi₂-ib₂-zi-zi
nam-lu₂-ulu₃-bi ud asil-la₂ mi-ni-ib-zal-zal-le-ne
uŋ₃ šar₂-ra-bi šag₄ hul₂-la ud ul-le₂-a-aš bi₂-ib-ak-e-en
e₂ diŋir gal-gal-e-ne ezen ab-ŋar-re-en giri₁₇-zal ši-bi₂-du₈-du₈-un
saŋ-kal saŋ-kal-e diŋir-re-e-ne-ke₄ ŋiš-šub gal-gal uŋ₃ til-la-ni
igi sag₉-ga-zu nam-til₃ si-a lugal-ra igi zid bar-mu-un-ši-ib
nun {d}ri-im{d}suen bal hul₂-hul₂ ud su₃-ud-da šu zid ŋar-mu-na-ab
im nam-til₃-la-ke₄ du-ri₂-še₃ nu-kur₂-ru mu-bi gub-i₃
sipad {d}ri-im{d}suen nam-en-bi an {d}en-lil₂-la₂ ki he₂-aŋ₂-e-ne
lu₂ šir₃-ra-ke₄ za₃-mi₂-zu ka-bi-a mi-ni-ib-dug₃-ge-ne
{d}ha-ia₃ lu₂ šir₃-ra-ke₄ za₃-mi₂-zu ka-bi-a mi-ni-ib-dug₃-ge-ne
en an ki lugal abzu-a za₃-mi₂-bi mah-a
a-a {d}en-ki lugal abzu-a za₃-mi₂-zu dug₃-ga
u₁₈-ru₁₂-bi-im
{d}ha-ia₃ diŋir kalam-ma ga-til₃-e ki aŋ₂ nun {d}ri-im{d}suen-e a₂ bad tal₂-ni he₂-me-en
ŋiš-gi-ŋal₂-bi-im